Pisztollyal fenyegetőzött a miskolci újságíró | Lokál
Pisztollyal fenyegetőzött a miskolci újságíró
Lokál , 2017. 11. 08. 15:46
Szántó István, az Észak-Magyarország korábbi főszerkesztő-helyettese pisztollyal fenyegette meg azokat a rendészeket, akik meg akarták őt büntetni, mert tilosban parkolt – írja az Origo.
A lap beszámolója szerint az újságíró tilosban parkolt, ami miatt intézkedni kezdtek ellene az éppen ott járőröző rendészek.
Figyelmeztették a szabálytalanságra, és megkezdték az adatainak a felvételét. A rendészek szerint Szántó egyre indulatosabban, agresszívebben viselkedett, kiszállt az autóból, szidalmazta őket, lökdösve, karjukat rángatva próbálta akadályozni az adatfelvételt, majd egyiküknek a tollát is elvette olvasható az Origo beszámolójában. A vita egy idő után olyannyira elfajult, hogy a rendészek és az időközben jelentkező tanuk vallomása alapján ilyen mondatok hagyták el a vezető-újságíró száját: Tudjátok, hogy ki vagyok én? Deszantos voltam, b..meg, engedjetek el a k…anyátok! A szóváltás akkor vált igazán komollyá, amikor Szántó a jobb oldalsó nadrágzsebéből fegyvert rántott elő, ráfogta az egyik rendészre, és azt ordította, hogy elfogok menni innen, ha nem engedsz, akkor le foglak lőni! A k…anyátokat, nem tudjátok, ki vagyok?! – írja az Origo.
Ezután a rendészek a földre vitték Szántót, bilincset raktak az egyik kezére, majd felállították, és a másikra is.
Az információt a lapnak megerősítette a rendőrség is.
Szabó Csilla, a megyei rendőr-főkapitányság sajtószóvivője az esettel kapcsolatban úgy nyilatkozott: a Miskolci Önkormányzati Rendészet munkatársai 2017. november 6-án 13 óra 45 perckor Miskolcon, a Kazinczy utcán egy miskolci férfit kívántak intézkedés alá vonni. A férfi a jogszerűen intézkedő rendészekkel kezdetben együttműködő volt, majd később sérelmezni kezdte az intézkedést és gázriasztó fegyverével megfenyegette a rendészeket – áll a cikkben.
A teljes cikkből Szántó István munkássága is kiderül!
Címkék botrány parkolás pisztoly fenyegetőzés rendészek főszerkesztő-helyettes
A Fidesz-KDNP nyolcéves kormányzásának legnagyobb eredménye, hogy ma Magyarországon 740 ezer emberrel többen dolgoznak mint 2010-ben – jelentette ki Gulyás Gergely, a Fidesz frakcióvezetője csütörtökön egy budapesti lakossági fórumon.
“Leekens Európa egyik legjobb edzője!”
Amerikai sajtóértesülések szerint Zlatan Ibrahimovic kétéves szerződést kötött az észak-amerikai profiligában (MLS) érdekelt Los Angeles Galaxy labdarúgócsapatával. A hír napvilágra kerülését követően a Manchester United, a csatár klubja közölte, hogy…